ฝั่งเข็มยาคุมมาได้2ปีแล้วค่ะ แล้วซักระยะ3-4เดือนที่ผ่านมาประจำเดือนมาติดต่อกันหลายรอบมากให้1เดือน แต่ในช่วง1เดือนหลังมานี่มีเพศสัมพันธ์กับแฟนบ่อยมากแล้วปล่อยในมาตลอด แบบนี้มีโอกาสท้องรึป่าวค่ะ?? เพราะช่วงหลังมานี่รู้สึกมีอาการแปลกๆๆ อย่างเช่น เหม็นกลิ่นที่เราเคยชอบมาก มึนหัวบ้าง บ้างครั้งก็รู้สึกคลื่นใส้อาเจียน แบบนี้มีโอกาสท้องรึป่าวค่ะ?? ช่วยหน่อยนะค่ะ
สวัสดีค่ะ ผลข้างเคียงของยาฝังคุมกำเนิดนั้นประมาณ 3 ใน 5 ราย จะมีประจำเดือนมาแบบกะปริดกะปรอย แต่จะมีปริมาณน้อยๆ อาจเกิดนานเป็นปีได้ประมาณ 1 ใน 5 ราย จะไม่มีประจำเดือนมาประมาณ 1 ใน 5 ราย จะมีเลือดออกบ่อย เลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้วดังนั้นอาการมีเลือดออกติดต่อกันดังที่เป็นอยู่ จึงน่าจะเกิดจากผลข้างเคียงของยาฝังคุมกำเนิดได้ค่ะสำหรับประสิทธิภาพในการป้องกันการตั้งครรภ์ของยาฝังคุมกำเนิดนั้นถือว่าดีมาก โดยมีโอกาสเกิดการตั้งครรภ์ได้เพียง 0.05% หรือเท่ากับ 1 ใน 2000 คน ดังนั้นโอกาสที่ จะตั้งครรภ์จึงถือว่าน้อยอย่างยิ่งค่ะส่วนอาการเวียนหัว คลื่นไส้ อาเจียน เหม็นกลิ่น อาจเป็นอาการที่เกิดจากผลข้างเคียงของยาฝังคุมกำเนิดได้ด้วย หรืออาจเกิดจากสาเหตุอื่นๆ เช่น มีความเครียด พักผ่อนไม่พอ นอนน้อย เป็นโรคกระเพาะอาหารอักเสบ เป็นต้นหากรู้สึกกังวลใจ อาจลองตรวจหาการตั้งครรภ์ดูก็ได้ค่ะ หากตรวจไม่พบจะไม่ไม่ต้องกังวล ส่วนอาการต่างๆ ที่เป็นอยู่ แนะนำให้พยายามดื่มน้ำเปล่ามากๆ นอนพักผ่อนให้เพียงพอ ทานอาหารที่ย่อยง่าย ไม่ดื่มชา แกาแฟและแอลกอฮอล์ เป็นต้น หากอาการไม่ดีขึ้น ก็ควรไปพบแพทย์ค่ะ